ΠΕΡΙΕΧΟΜΕΝΑ
ΑΠΟΦΑΣΕΙΣ
Αναμόρφωση δασικού χάρτη των Δήμων Ασπροπύργου και Μεγάρων Περιφερειακής Ενότητας
Δυτικής Αττικής.
Κήρυξη ως αναδασωτέας έκτασης εμβαδού
0,218 στρεμ. στη θέση «Άγιος Λουκάς - Λιβάδι»
κοινότητας Ελάτειας Δήμου Αμφίκλειας - Ελάτειας
Π.Ε. Φθιώτιδας.
ΑΠΟΦΑΣΕΙΣ
Αριθμ. 149351
(1)
Αναμόρφωση δασικού χάρτη των Δήμων Ασπροπύργου και Μεγάρων Περιφερειακής Ενότητας
Δυτικής Αττικής.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Το άρθρο 20 του ν. 3889/2010 «Χρηματοδότηση Περιβαλλοντικών Παρεμβάσεων, Πράσινο Ταμείο, Κύρωση
Δασικών Χαρτών και άλλες διατάξεις» (Α’ 182).
2. Το άρθρο 28 του ν. 2664/1998 «Εθνικό Κτηματολόγιο
και άλλες διατάξεις» (Α’ 275).
3. Το άρθρο 3 του ν. 998/1979 «Περί προστασίας των
δασών και των δασικών εν γένει εκτάσεων της Χώρας»
(Α’ 289).
4. Το άρθρο 48 του ν. 4685/2020 (Α’ 92).
5. Το άρθρο τρίτο της από 13.8.2021 Πράξης Νομοθετικού Περιεχομένου «Έκτακτα μέτρα για την αποτελε-
σματική προστασία και την ταχεία αποκατάσταση του
φυσικού περιβάλλοντος, την άμεση στήριξη των πληγέντων από τις πυρκαγιές του Ιουλίου/Αυγούστου 2021
και συναφείς διατάξεις» (Α’ 143), η οποία κυρώθηκε με
το άρθρο 2 του ν. 4824/2021 (Α’ 156).
6. Τα άρθρα 47 έως 52 και 55 του ν. 4915/2022 (Α’ 63).
7. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160), όπως τροποποιή­
θηκε με το π.δ. 29/2022 (Α’ 77).
8. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
9. Την υπό στοιχεία οικ. ΥΠΕΝ/ΥΠΡΓ/79859/5910/
25.07.2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
10. Την υπ’ αρ. 158576/1579/04.07.2017 απόφαση
Υ.Π.ΕΝ. «Καθορισμός τεχνικών προδιαγραφών και τιμολογίου υπολογισμού προεκτιμώμενων αμοιβών για τις
εργασίες κατάρτισης δασικών χαρτών» (Β’ 2373).
11. Την υπ’ αρ. 146776/2459/21.10.2016 απόφαση Υ.Π.ΕΝ.
«Καθορισμός θεμάτων σχετικών με τα εδάφια β’, γ’, δ’ και ε’
την παρ. 1 του άρθρου 21 του ν. 3889/2010» (Β’ 3532), όπως
τροποποιήθηκε με τις υπ’ αρ. 162393/2678/2017 (Β’ 4055),
163993/2909/2017 (Β’ 4430), 176197/2814/2018 (Β’ 5700)
και 92364/2651/2020 (Β’ 4367), όμοιες αποφάσεις.
12. Την υπ’ αρ. 153394/919/12.4.2017 απόφαση του
Αναπληρωτή Υπουργού Περιβάλλοντος και Ενέργειας
«Καθορισμός, προσδιορισμός, τρόπος και διαδικασία
διόρθωσης πρόδηλων σφαλμάτων στην κατάρτιση και
κύρωση των δασικών χαρτών» (Β’ 1366).
13. Την υπ’ αρ. 64663/2956/03.07.2020 απόφαση του
Υπουργού Περιβάλλοντος και Ενέργειας «Καθορισμός των
διοικητικών πράξεων, των λοιπών πρόσφορων στοιχείων,
των τεχνικών προδιαγραφών και της διαδικασίας για την
αυτεπάγγελτη αναμόρφωση και κατάρτιση των δασικών
χαρτών κατά το άρθρο 48 του ν. 4685/2020 (Α’ 92)» (Β’ 2773).
14. Την υπ’ αρ. 143792/1794/03.08.2016 (Β’ 2750) απόφαση του Αναπληρωτή Υπουργού Περιβάλλοντος και
Ενέργειας, με την οποία καθορίστηκαν θέματα σχετικά
με τον ειδικό δικτυακό τόπο ανάρτησης δασικών χαρτών
και υποβολής αντιρρήσεων.
15. Το περιεχόμενο του δασικού χάρτη του Δήμου
Ασπροπύργου, που κυρώθηκε με την υπ’ αρ. 413838/
14-11-2022 (Δ’ 952) απόφαση Γενικού Γραμματέα Δασών του Υπουργείου Περιβάλλοντος και Ενέργειας,
καθώς και το περιεχόμενο του δασικού χάρτη του Δήμου Μεγαρέων, που κυρώθηκε με την υπ’ αρ. 436166/
25-11-2022 (Δ’ 950), όπως τροποποιήθηκε με την υπ’ αρ.
43059/30-01-2023 (Δ’ 96) και αναμορφώθηκε με την
υπ’ αρ. 601961/31-10-2023 (Δ’ 896), όμοια απόφαση.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
9 Μαΐου 2025
ΤΕΥΧΟΣ  ΤΕΤΑΡΤΟ
Αρ. Φύλλου 288
09.05.2025 19:50:31
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 288/09.05.2025
16. Τις υπ’ αρ. 643052/15-11-2023, 673104/28-11-2023,
177064/09-04-2024, 34090/23-01-2024, 655004/
20-11-2023, θετικές εισηγήσεις της Διεύθυνσης Συντονισμού και Επιθεώρησης Δασών Αττικής καθώς
και τα υπ’ αρ. 76981/14-02-2024, 177840/09-04-2024,
673104/28-11-2023, 145972/15-4-2025 έγγραφα Επιθεω­
ρητή Εφαρμογής Δασικής Πολιτικής.
17. Τις υπό στοιχεία ΥΠΕΝ/ΔΔΕΥ/123811/4165/
02-02-2024, ΥΠΕΝ/ΔΔΕΥ/38853/1353/19-09-2024 εγκρίσεις αναμόρφωσης του κυρωμένου δασικού χάρτη της
Γενικής Διεύθυνσης Δασών και Δασικού Περιβάλλοντος.
18. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού, αποφασίζουμε:
Αναμορφώνουμε τον δασικό χάρτη των Δήμων
Ασπροπύργου και Μεγάρων Περιφερειακής Ενότητας
Δυτικής Αττικής, ως προς τα τμήματά του, τα οποία απεικονίζονται στα συνημμένα ψηφιακά διαγράμματα (.pdf)
κλίμακας 1:1500, που συνοδεύουν και αποτελούν αναπόσπαστο τμήμα της παρούσας. Στον αναμορφωμένο
δασικό χάρτη αποτυπώνονται οι κάτωθι μεταβολές:
1. Διόρθωση της περ. Β1 της υπ’ αρ. 153394/919/
21.04.2017 υπουργικής απόφασης.
2. Διόρθωση της περ. Β3 της υπ’ αρ. 153394/919/
21.04.2017 υπουργικής απόφασης.
3. Οι υπ’ αρ. 206/89 (α.π. 1467/227/89), 5957/1958
(α.π. 14316) οικοδομικές άδειες.
Κατά τα λοιπά ισχύουν οι υπ’ αρ. 413838/14-11-2022
(Δ’ 952), 436166/25-11-2022 (Δ’ 950) αποφάσεις Κύρωσης
Δασικού Χάρτη, όπως τελευταία τροποποιήθηκε με την
υπ’ αρ. 43059/30-01-2023 (Δ’ 96) και αναμορφώθηκε με
την υπ’ αρ. 601961/31-10-2023 (Δ’ 896) απόφαση.
Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 288/09.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 288/09.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 288/09.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 288/09.05.2025
Η απόφαση αυτή να δημοσιευθεί στην Εφημερίδα της
Κυβερνήσεως.
Αιγάλεω, 17 Απριλίου 2025
Ο Γενικός Γραμματέας Δασών
ΕΥΣΤΑΘΙΟΣ ΣΤΑΘΟΠΟΥΛΟΣ
Ι
Αριθμ. 158782
(2)
Κήρυξη ως αναδασωτέας έκτασης εμβαδού 0,218
στρεμ. στη θέση «Άγιος Λουκάς - Λιβάδι» κοινότητας
Ελάτειας Δήμου Αμφίκλειας - Ελάτειας Π.Ε. Φθιώτιδας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και παρ. 3 του άρθρου 117
του Συντάγματος.
2. Την παρ. 1 του άρθρου 38 και τις παρ. 1 και 3 του
άρθρου 41 του ν. 998/1979 «Προστασία των δασών και
των δασικών εν γένει εκτάσεων της χώρας» (Α’ 289).
3. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και της Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο
της Οδηγίας (ΕΕ) 2018/1972) και άλλες διατάξεις» (Α’ 184).
4. Την από 13.8.2021 Πράξη Νομοθετικού Περιεχομένου
«Έκτακτα μέτρα για την αποτελεσματική προστασία και
την ταχεία αποκατάσταση του φυσικού περιβάλλοντος,
την άμεση στήριξη των πληγέντων από τις πυρκαγιές του
Ιουλίου/Αυγούστου 2021 και συναφείς διατάξεις» (Α’ 143),
η οποία κυρώθηκε με το άρθρο 2 του ν. 4824/2021 (Α’ 156).
5. Τα άρθρα 47 έως 55 του ν. 4915/2022 «Εθνικό Στρατηγικό
Σχέδιο Καταπολέμησης της Διαφθοράς, διατάξεις για θέματα
ανθρώπινου δυναμικού και Οργανισμών Τοπικής Αυτοδιοίκησης, νομοθετικό πλαίσιο εκπαίδευσης των σπουδαστών/
σπουδαστριών της Εθνικής Σχολής Δημόσιας Διοίκησης και
Αυτοδιοίκησης για την ένταξη στον κλάδο Π.Ε. Επιτελικών
Στελεχών, διατάξεις για την ολοκλήρωση της μεταφοράς
των δασικών υπηρεσιών στο Υπουργείο Περιβάλλοντος και
Ενέργειας, διατάξεις για την εφαρμογή του Εθνικού Σχεδίου
Ανάκαμψης και Ανθεκτικότητας “Ελλάδα 2.0”, Εθνική Σύνταξη
Ομογενών και άλλες επείγουσες διατάξεις» (Α’ 63).
6. Το π.δ. 6/2022 «Σύσταση και μετονομασία Γενικών
Γραμματειών, σύσταση Ειδικής Γραμματείας, μεταφορά
υπηρεσιών και αρμοδιοτήτων» (Α’ 17).
7. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160), όπως τροποποιή­
θηκε και ισχύει με το π.δ. 29/2022 «Τροποποίηση του
π.δ. 132/2017 “Οργανισμός Υπουργείου Περιβάλλοντος
και Ενέργειας (Υ.Π.ΕΝ.)” (Α’ 160)» (Α’ 77).
8. Την υπό στοιχεία οικ. ΥΠΕΝ/ΥΠΡΓ/79859/5910/
25-7-2023 κοινή απόφαση του Πρωθυπουργού και του
Υπουργού Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος
και Ενέργειας» (Υ.Ο.Δ.Δ. 745).
9. Την υπό στοιχεία ΥΠΕΝ/ΔΔΥ/48478/3594/16.5.2022
κοινή υπουργική απόφαση «Καθορισμός των διοικητικών λεπτομερειών μεταφοράς των δασικών υπηρεσιών
του αντίστοιχου προσωπικού και λοιπών θεμάτων της
παρ. 5 του άρθρου τρίτου της από 13.8.2021 Πράξης
Νομοθετικού Περιεχομένου (Α’ 143), η οποία κυρώθηκε
με το άρθρο 2 του ν. 4824/2021 (Α’ 156)» (Β’ 2415).
10. Την υπό στοιχεία ΥΠΕΝ/ΔΔΥ/62511/4542/17-6-2022
απόφαση του Υπουργού Περιβάλλοντος και Ενέργειας
«Διαπιστωτική πράξη κατάταξης και τοποθέτησης του
προσωπικού των Περιφερειακών Δασικών Υπηρεσιών
του Υπουργείου Περιβάλλοντος και Ενέργειας» (Β’ 3145).
11. Την υπό στοιχεία ΥΠΕΝ/ΔΝΕΠ/83988/2740/25-8-2022
απόφαση του Υπουργού Περιβάλλοντος και Ενέργειας
«Εξουσιοδότηση υπογραφής “Με εντολή Υπουργού” του
Υπουργού Περιβάλλοντος και Ενέργειας, “Με εντολή Υφυπουργού” του Υφυπουργού Περιβάλλοντος και Ενέργειας
και “Με εντολή Γενικού Γραμματέα Δασών” του Γενικού Γραμματέα Δασών του Υπουργείου Περιβάλλοντος και Ενέργειας,
κατά λόγο αρμοδιότητας, στον Προϊστάμενο της Γενικής
Διεύθυνσης Δασών και Δασικού Περιβάλλοντος της Γενικής
Γραμματείας Δασών του ΥΠΕΝ, στους Προϊσταμένους των
Επιθεωρήσεων Εφαρμογής Δασικής Πολιτικής και στους
Προϊσταμένους των Διευθύνσεων, Δασαρχείων και Τμημάτων που υπάγονται σε αυτές» (Β’ 4528).
12. Τις υπ’ αρ. 160417/1180/8-7-1980 και 182447/3049/
24-9-1980 εγκύκλιες διαταγές του Υπουργείου Γεωργίας,
σχετικά με την κήρυξη εκτάσεων ως αναδασωτέων.
13. Την υπ’ αρ. 135299/08-04-2025 εισήγηση του Δασαρχείου Αταλάντης, από την οποία προκύπτει ότι η
βλάστηση της έκτασης που αναφέρεται στο θέμα καταστράφηκε από παράνομη εκχέρσωση και πριν το χρόνο
καταστροφής της είχε δασική μορφή κατά την έννοια
της παρ. 1 του άρθρου 3 του ν. 998/1979, όπως τροποποιήθηκε και ισχύει, καλυπτόμενη από θαμνώδη δασική
βλάστηση αείφυλλων πλατύφυλλων και ως εκ τούτου επιβάλλεται η κήρυξή της ως αναδασωτέας, αποφασίζουμε:
Κηρύσσουμε ως αναδασωτέα έκταση δασικού χαρακτήρα της παρ. 1 του άρθρου 3 του ν. 998/1979, εμβαδού
0,218 στρεμ. στη θέση «Άγιος Λουκάς - Λιβάδι» κοινότητας
Ελάτειας Δήμου Αμφίκλειας - Ελάτειας Π.Ε. Φθιώτιδας, της
οποίας η βλάστηση καταστράφηκε από παράνομη εκχέρσωση, όπως απεικονίζεται στο συνημμένο από 17-03-2025
τοπογραφικό διάγραμμα, κλίμακας 1:1000, με στοιχεία περιμέτρου «1,2,3,…8,9,1», το οποίο αποτελεί αναπόσπαστο
μέρος της παρούσας, και προσδιορίζεται επακριβώς από
τις αντίστοιχες συντεταγμένες σε ΕΓΣΑ ’87 και συνορεύει:
Ανατολικά: Με δημόσια έκταση δασικού χαρακτήρα.
Δυτικά: Με δημόσια έκταση δασικού χαρακτήρα.
Βόρεια: Με δημόσια έκταση δασικού χαρακτήρα.
Νότια: Με δημόσια έκταση δασικού χαρακτήρα.
Σκοποί της κήρυξης της ανωτέρω έκτασης ως αναδασωτέας είναι η διατήρηση του δασικού χαρακτήρα
αυτής, ο αποκλεισμός διάθεσής της για άλλη χρήση και
η αποκατάσταση της δασικής βλάστησης. Η αποκατάσταση της βλάστησης θα γίνει με φυσική αναγέννηση ή
με πρόγραμμα τεχνητής αναγέννησης.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 288/09.05.2025
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 288/09.05.2025
Η απόφαση αυτή να δημοσιευθεί στην Εφημερίδα της Κυβερνήσεως.
Λαμία, 29 Απριλίου 2025
Με εντολή Γενικού Γραμματέα Δασών
Η Προϊσταμένη Επιθεώρησης
Εφαρμογής Δασικής Πολιτικής
Θεσσαλίας - Στερεάς Ελλάδας
ΖΩΗ ΦΤΙΚΑ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250400288.pdf | Tokens: 10488]